
  
72 DR 30.10.2019 

 

 

Tuan Yang di-Pertua: Mengapa Yang Berhormat masuk lambat. 

Dato’ Seri Dr. Shahidan bin Kassim [Arau]: Bukan hendak tanya soalan. Saya 
tidak minta jawapan. Saya hendak komen bahawa hasil daripada ucapan yang baik, pagi tadi 
market kita jatuh sebab jawapan tidak bagus. Akan tetapi sekarang jawapan yang dibagi, 
market naik saya baru check. 

Tuan Yang di-Pertua: Saya pun sudah tengok market sudah naik. 

Dato’ Seri Dr. Shahidan bin Kassim [Arau]: Ini menunjukkan bahawa jawapan 
Menteri harus berhati-hati supaya  tidak mendatangkan kesan kepada  market. Terima kasih 
Yang Berhormat Menteri Hal Ehwal Ekonomi dan kalau boleh Yang Berhormat Menteri Hal 
Ehwal Ekonomi kena ambil alih Menteri Kewangan. Terima kasih... [Ketawa] 

Tuan Yang di-Pertua: Terima kasih Yang Berhormat. Sekarang saya menjemput 
Yang Berhormat Menteri Kementerian Perumahan dan Kerajaan Tempatan, satu jam untuk 
menjawab. 

 

4.01 ptg. 

Menteri Perumahan dan Kerajaan Tempatan [Puan Hajah Zuraida binti 
Kamaruddin]: Bismillahir Rahmanir Rahim. Alhamdulillah. Tuan Yang di-Pertua, seramai 28 
orang Ahli Mesyuarat Dewan Rakyat ini telah mengambil bahagian dalam perbahasan yang 
menyentuh Kementerian Perumahan dan Kerajaan Tempatan dan ada beberapa isu yang 
telah dibangkitkan sudah tentu yang melibatkan di bawah bidang kuasa Kementerian 
Perumahan dan Kerajaan Tempatan iaitu isu perumahan, isu sisa pepejal, isu perkhidmatan 
perbandaran dan juga isu kebombaan.  

Jadi memandangkan Ahli-ahli Dewan yang mulia ini mengangkat isu-isu yang agak 
bertindih, jadi saya akan merangkumkan bahas saya ataupun maklum balas saya dalam 
memfokuskan kepada  isu-isu yang berbentuk polisi kerana ia di peringkat dasar, maka saya 
akan fokus kepada  polisi. Sekiranya ada isu-isu yang melibatkan kawasan, kalau tidak 
sempat, kita buat secara bertulis. Jadi isu-isu yang dibangkitkan mengenai perumahan 
termasuk isu-isu mengenai rumah mampu milik, perancangan bagaimana untuk mencapai 
satu juta rumah, tentang penentuan harga, tentang langkah-langkah menurunkan kos 
pembinaan, tentang lambakan rumah dan tentang skim-skim pembiayaan. 

Jadi beberapa Ahli Parlimen yang mengambil bahagian dalam isu-isu polisi ini 
termasuk Yang Berhormat Tanjong Karang. Yang Berhormat Sungai Petani, Yang Berhormat 
Batu, Yang Berhormat Kubang Kerian, Yang Berhormat Setiawangsa, Yang Berhormat Kota 
Baharu, Yang Berhormat Rasah, Yang Berhormat Kemaman, Yang Berhormat Sungai Siput, 
Yang Berhormat Parit, Yang Berhormat Kota Tinggi dan Yang Berhormat Tanjong Malim. 
Saya akan menjawab semua walaupun ada yang mungkin tidak ada dalam Dewan tapi 
memandangkan ia isu polisi saya akan terus juga memberikan jawapan dalam bentuk 
keseluruhan. 

Jadi untuk makluman kepada  semua Ahli Dewan Rakyat, untuk kita memastikan 
bahawa Manifesto Kerajaan Pakatan Harapan mencapai satu juta rumah, ia telah dapat kita 
lihat dengan beberapa pendekatan iaitu memastikan bahawa semua pihak akan mengambil 
bahagian dalam melaksanakan manifesto ini, termasuklah pihak-pihak swasta, kerajaan 
negeri dan juga agensi-agensi perumahan. Memandangkan PR1MA ,SPNB dan juga PPM 
telah diselaraskan di bawah Kementerian Perumahan Dan Kerajaan Tempatan, maka  ia 
memberi KPKT sedikit lagi advantge untuk mendapatkan tanah-tanah di peringkat PTP untuk 
membina rumah. 

Jadi untuk tahun ini sahaja, kita telah merekodkan rumah yang sudah dibina 
sebanyak yang sudah siap adalah 39,000, yang dalam pembinaan akan siap 181,000. Jadi 
untuk tahun 2019, insya-Allah kita telah mencapai target 100 ribu untuk tahun ini.  



Tuan Yang di-Pertua: Mengapa Yang Berhormat masuk lambat. Dato' Seri Dr. Shahidan bin Kassim [Arau]: Bukan hendak tanya soalan. Saya tidak minta jawapan. Saya hendak komen bahawa hasil daripada ucapan yang baik, pagi tadi market kita jatuh sebab jawapan tidak bagus. Akan tetapi sekarang jawapan yang dibagi, market naik saya baru check. Tuan Yang di-Pertua: Saya pun sudah tengok market sudah naik. Dato' Seri Dr. Shahidan bin Kassim [Arau]: Ini menunjukkan bahawa jawapan Menteri harus berhati-hati supaya tidak mendatangkan kesan kepada market. Terima kasih Yang Berhormat Menteri Hal Ehwal Ekonomi dan kalau boleh Yang Berhormat Menteri Hal Ehwal Ekonomi kena ambil alih Menteri Kewangan. Terima kasih... [Ketawa] Tuan Yang di-Pertua: Terima kasih Yang Berhormat. Sekarang saya menjemput Yang Berhormat Menteri Kementerian Perumahan dan Kerajaan Tempatan, satu jam untuk menjawab. 4.01 ptg. Menteri Perumahan dan Kerajaan Tempatan [Puan Hajah Zuraida binti Kamaruddin]: Bismillahir Rahmanir Rahim. Alhamdulillah. Tuan Yang di-Pertua, seramai 28 orang Ahli Mesyuarat Dewan Rakyat ini telah mengambil bahagian dalam perbahasan yang menyentuh Kementerian Perumahan dan Kerajaan Tempatan dan ada beberapa isu yang telah dibangkitkan sudah tentu yang melibatkan di bawah bidang kuasa Kementerian Perumahan dan Kerajaan Tempatan iaitu isu perumahan, isu sisa pepejal, isu perkhidmatan perbandaran dan juga isu kebombaan. Jadi memandangkan Ahli-ahli Dewan yang mulia ini mengangkat isu-isu yang agak bertindih, jadi saya akan merangkumkan bahas saya ataupun maklum balas saya dalam memfokuskan kepada isu-isu yang berbentuk polisi kerana ia di peringkat dasar, maka saya akan fokus kepada polisi. Sekiranya ada isu-isu yang melibatkan kawasan, kalau tidak sempat, kita buat secara bertulis. Jadi isu-isu yang dibangkitkan mengenai perumahan termasuk isu-isu mengenai rumah mampu milik, perancangan bagaimana untuk mencapai satu juta rumah, tentang penentuan harga, tentang langkah-langkah menurunkan kos pembinaan, tentang lambakan rumah dan tentang skim-skim pembiayaan. Jadi beberapa Ahli Parlimen yang mengambil bahagian dalam isu-isu polisi ini termasuk Yang Berhormat Tanjong Karang. Yang Berhormat Sungai Petani, Yang Berhormat Batu, Yang Berhormat Kubang Kerian, Yang Berhormat Setiawangsa, Yang Berhormat Kota Baharu, Yang Berhormat Rasah, Yang Berhormat Kemaman, Yang Berhormat Sungai Siput, Yang Berhormat Parit, Yang Berhormat Kota Tinggi dan Yang Berhormat Tanjong Malim. Saya akan menjawab semua walaupun ada yang mungkin tidak ada dalam Dewan tapi memandangkan ia isu polisi saya akan terus juga memberikan jawapan dalam bentuk keseluruhan. Jadi untuk makluman kepada semua Ahli Dewan Rakyat, untuk kita memastikan bahawa Manifesto Kerajaan Pakatan Harapan mencapai satu juta rumah, ia telah dapat kita lihat dengan beberapa pendekatan iaitu memastikan bahawa semua pihak akan mengambil bahagian dalam melaksanakan manifesto ini, termasuklah pihak-pihak swasta, kerajaan negeri dan juga agensi-agensi perumahan. Memandangkan PR1MA ,SPNB dan juga PPM telah diselaraskan di bawah Kementerian Perumahan Dan Kerajaan Tempatan, maka ia memberi KPKT sedikit lagi advantge untuk mendapatkan tanah-tanah di peringkat PTP untuk membina rumah. Jadi untuk tahun ini sahaja, kita telah merekodkan rumah yang sudah dibina sebanyak yang sudah siap adalah 39,000, yang dalam pembinaan akan siap 181,000. Jadi untuk tahun 2019, insya-Allah kita telah mencapai target 100 ribu untuk tahun ini.